Christus is ons geestelike aanbidding waardig. - www.bybelkennis.co.za
by Coen Slabber · Published 10/09/2015 · Updated 16/07/2015
How simple life becomes when things like mirrors are forgotten. -Daphne du Maurier
As ons God se grootheid sien, as ons die regte perspektief kry op wie Christus is en wat Hy vir my gedoen het, sal ek nooit weer speletjies met God speel nie. As ons Christus as die beeld van God sien, moet ons met liefdevolle aanbidding en gehoorsaamheid reageer As gevolg van Jesus Christus kan ons hierdie offers uit 'n rein hart bring. Elke gelowige is 'n priester geroep om geestelike offers te bring. As priesters bring ons lewende offers vir die Here.
Maar wat offer ons?
My liggaam (Romeine 12:1 – 2): Gee julleself aan God as lewende en heilige offers wat vir Hom aanneemlik is. Dit is die wesenlike van die godsdiens wat julle moet beoefen. Julle moenie aan hierdie sondige wêreld gelyk word nie, maar laat God julle verander deur julle denke te vernuwe. Dan sal julle ook kan onderskei wat die wil van God is, wat vir Hom goed en aanneemlik en volmaak is.
My finansies (Filippense 4:14 – 18): Julle gawe is voor God 'n offer met 'n lieflike geur, vir Hom aanneemlik en welgevallig.
My lof (Hebreërs 13:15): Laat ons dan onophoudelik deur Jesus aan God 'n offer van lof bring, die lof wat aan Hom gebring word deur die lippe wat sy Naam bely.
My goeie werke (Hebreërs 13:16): Moenie nalaat om goed te doen te doen en mededeelsaam te wees nie, want dit is die offers wat vir God aanneemlik is.
Diegene wat die evangelie aanvaar het as gevolg van my verkondiging (Romeine 15:16): Dit is my priesterlike taak om die evangelie van God aan hulle te bedien, sodat daar uit die heidennasies 'n offergawe mag wees wat vir God aanneemlik is en deur die Heilige Gees geheilig is.
Deur God se genade mag ons betekenisvolle aanbidding gee aan Hom aan wie al die eer en heerlikheid toekom.